Tapahtumien tarkasta kulusta ja teon motiivista ei ole toistaiseksi tietoa.

Yksi ihminen on saanut vammoja moskeijassa Norjassa sattuneessa ampumisessa. Poliisin mukaan ampuminen tapahtui Bærumissa, joka sijaitsee lähellä Osloa.

Poliisi tiedottaa Twitterissä ottaneensa epäillyn ampujan kiinni. Mikään ei poliisin mukaan viittaa siihen, että osallisia olisi enemmän.

Oppdatering: Politiet har kontroll på gjerningsmannen på stedet. Ingen ting tyder på at det har vært flere involvert. En person som var på stedet er lettere skadet. Uvisst hvordan skaden har oppstått. Politiet jobber på stedet. — OPS Politiet Oslo (@oslopolitiops) 10. elokuuta 2019

Poliisin mukaan vammat ovat lieviä, eikä toistaiseksi ole täysin selvää miten ne ovat syntyneet.

Politiet har ingen informasjon om hvem gjerningsmannen er. Han er beskrevet som en ung mann, hvit i huden. — OPS Politiet Oslo (@oslopolitiops) 10. elokuuta 2019

Tapahtumien tarkasta kulusta ja teon motiivista ei ole toistaiseksi tietoa. Poliisi sanoo ampujan olevan nuori valkoihoinen mies ja niin sanottu kantanorjalainen, joka asuu lähellä moskeijaa.

Poliisi kertoo selvittävänsä nyt epäillyn toimintaa internetissä. Poliisi kertoi lauantai-iltana pitämässään tiedotustilaisuudessa olleensa epäillyn kanssa tekemisissä aiemminkin, mutta tällä ei ole rikollista taustaa.

Poliisi ei vahvista tietoa ampujan kypärästä ja univormusta

Moskeijan edustajan mukaan ampujalla oli päässään kypärä ja yllään univormu, mutta poliisi ei vahvista Budstikka-lehden kertomia tietoja (siirryt toiseen palveluun). VG-lehden haastatteleman silminnäkijän mukaan (siirryt toiseen palveluun) moskeijasta kuului kaksi tai kolme laukausta.

Poliisi kertoo Norjan yleisradioyhtiölle NRK:lle (siirryt toiseen palveluun), että ampuja oli jo taltutettu poliisin saapuessa paikalle. Paikalta löytyi poliisin mukaan useita aseita.

Aftenposten-lehden mukaan (siirryt toiseen palveluun) moskeijassa järjestettiin tänään rukoushetki, johon osallistui pieni joukko ihmisiä. Suurin osa heistä oli ehtinyt ampujan tullessa jo poistua paikalta.

Huomenna moskeijassa järjestetään id-juhla, johon odotetaan satoja osanottajia.